CELEX: 22011D0113
Language: mt
Date: 2011-10-21 00:00:00
Title: Deċiżjoni tal-Kumitat Konġunt taż-ŻEE Nru 113/2011 tal- 21 ta’ Ottubru 2011 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE

22.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 341/74
               
            DEĊIŻJONI TAL-KUMITAT KONĠUNT TAŻ-ŻEE
      Nru 113/2011
      tal-21 ta’ Ottubru 2011
      li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat permezz tad-Deċiżjoni tal-Kumitat Konġunt taż-ŻEE Nru 66/2011 tal-1 ta’ Lulju 2011 (1).
               
            
                  (2)
               
               
                  Id-Direttiva tal-Kummissjoni 2008/74/KE tat-18 ta’ Lulju 2008 li temenda, fir-rigward tal-approvazzjoni tat-tip ta’ vetturi bil-mutur fir-rigward tal-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u l-aċċess għal informazzjoni dwar it-tiswija u l-manutenzjoni tal-vetturi, id-Direttiva 2005/55/KE tal-Parlament Ewropew u tal-Kunsill u d-Direttiva 2005/78/KE (2), għandha tiġi inkorporata fil-Ftehim.
               
            
                  (3)
               
               
                  Id-Direttiva tal-Kummissjoni 2009/1/KE tas-7 ta’ Jannar 2009 li temenda, għall-finijiet tal-adattament tagħha għall-progress tekniku, id-Direttiva 2005/64/KE tal-Parlament Ewropew u tal-Kunsill dwar l-approvazzjoni tat-tip ta’ vetturi bil-mutur fir-rigward tal-possibbiltajiet tal-użu mill-ġdid, tar-riċiklaġġ u tal-irkupru tagħhom (3), għandha tiġi inkorporata fil-Ftehim.
               
            
                  (4)
               
               
                  Id-Direttiva 2009/67/KE tal-Parlament Ewropew u tal-Kunsill tat-13 ta’ Lulju 2009 dwar l-installazzjoni ta’ apparati tad-dawl u li jagħmlu sinjal bid-dawl fuq vetturi bil-mutur b'żewġ jew bi tliet roti (4), għandha tiġi inkorporata fil-Ftehim.
               
            
                  (5)
               
               
                  Id-Direttiva 2009/78/KE tal-Parlament Ewropew u tal-Kunsill tat-13 ta’ Lulju 2009 dwar stands ta’ vetturi bil-mutur b'żewġ roti (5), għandha tkun inkorporata fil-Ftehim.
               
            
                  (6)
               
               
                  Id-Direttiva 2009/67/KE tħassar id-Direttiva tal-Kunsill 93/92/KEE (6) li hi inkorporata fil-Ftehim u li għalhekk għandha titħassar skont il-Ftehim.
               
            
                  (7)
               
               
                  Id-Direttiva 2009/78/KE tħassar id-Direttiva tal-Kunsill 93/31/KEE (7) li hi inkorporata fil-Ftehim u li għalhekk għandha titħassar skont il-Ftehim,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness II mal-Ftehim jiġi emendat kif ġej:
      
                  1.
               
               
                  It-test tal-punt 45k (id-Direttiva tal-Kunsill 93/31/KEE) u tal-punt 45o (id-Direttiva tal-Kunsill 93/92/KEE) jitħassar.
               
            
                  2.
               
               
                  Dan li ġej jiżdied fil-punt 45zn (id-Direttiva 2005/64/KE tal-Parlament Ewropew u tal-Kunsill):
                  “kif emendat bi:
                  
                              —
                           
                           
                              
                                 32009 L 0001: Id-Direttiva tal-Kummissjoni 2009/1/KE tas-7 ta’ Jannar 2009 (ĠU L 9, 14.1.2009, p. 31).”
                           
                        
            
                  3.
               
               
                  L-inċiż segwenti jiżdied fil-punt 45zl (id-Direttiva 2005/55/KE tal-Parlament Ewropew u tal-Kunsill) u fil-punt 45zo (id-Direttiva tal-Kummissjoni 2005/78/KE):
                  
                              “—
                           
                           
                              
                                 32008 L 0074: Id-Direttiva tal-Kummissjoni 2008/74/KE tat-18 ta’ Lulju 2008 (ĠU L 192, 19.7.2008, p. 51).”
                           
                        
            
                  4.
               
               
                  Il-punti li ġejjin jiżdiedu wara l-punt 45zu (ir-Regolament tal-Kummissjoni (KE) Nru 692/2008):
                  
                              “45zv.
                           
                           
                              
                                 32009 L 0067: Id-Direttiva 2009/67/KE tal-Parlament Ewropew u tal-Kunsill tat-13 ta’ Lulju 2009 dwar l-installazzjoni ta’ apparati tad-dawl u li jagħmlu sinjal bid-dawl fuq vetturi bil-mutur b'żewġ jew bi tliet roti (ĠU L 222, 25.8.2009, p. 1).
                           
                        
                              45zw.
                           
                           
                              
                                 32009 L 0078: Id-Direttiva 2009/78/KE tal-Parlament Ewropew u tal-Kunsill tat-13 ta’ Lulju 2009 dwar stands ta’ vetturi bil-mutur b'żewġ roti (ĠU L 231, 3.9.2009, p. 8).”
                           
                        
            Artikolu 2
      It-testi tad-Direttivi 2008/74/KE, 2009/1/KE, 2009/67/KE u 2009/78/KE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Novembru 2011, sakemm in-notifiki kollha taħt l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, il-21 ta’ Ottubru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 262, 6.10.2011, p. 20.
      
         (2)  ĠU L 192, 19.7.2008, p. 51.
      
         (3)  ĠU L 9, 14.1.2009, p. 31.
      
         (4)  ĠU L 222, 25.8.2009, p. 1.
      
         (5)  ĠU L 231, 3.9.2009, p. 8.
      
         (6)  ĠU L 311, 14.12.1993, p. 1.
      
         (7)  ĠU L 188, 29.7.1993, p. 19.
      
         (*)  L-ebda rekwiżiti kostituzzjonali ma huma indikati.